પેટ્રોલ ડિઝલના વધતા ભાવ અંગે સરકારને જવાબદાર ઠેરવી પરેશધાનાણીએ કહ્યું કે યુપીએ શાસનના છેલ્લા તબક્કામાં ડોલર અને ક્રુડનો ભાવ આસમાને હોવા છતાં દેશના વિકાસની ગતિ મનમોહન સરકારે ધીમી પડવા દીધી ન હતી. આજે યુપીએ સરકારની સરખામણીએ અડધાથી પણ ઓછો ક્રુડનો ભાવ હોવા છતાં પેટ્રોલ અને ડિઝલનો સૌથી ઉંચો ભાવ દેશના લોકો ભોગવી રહ્યાં છે. વર્ષ 2014ની લોકસભાની ચૂંટણીમાં બહુત હુઈ મહેંગાઈ કી માર અબકી બાર મોદી સરકારના નારા સાથે નીકળેલી ભાજપ સરકાર વિદેશ નીતીમાં નિષ્ફળ રહી છે. આજે લોકો સવાલ કરી રહ્યાં છે કે ક્રુડ ઓઈલ સસ્તુ હોવા છતાં પેટ્રોલ ડિઝલ કેમ મોંઘા મળી રહ્યાં છે. પરેશ ધાનાણીએ કહ્યું કે બહુત હુઈ મહેંગાઈ કી માર અબ હટાવો મોદી સરકારના સંકલ્પ સાથે સામાન્ય માણસ આવતી ચુંટણીમાં ભાજપને જડ મૂળથઈ ઉખેડી નાંખશે.